open-index/open-wikipedia-markdown huggingface dataset:
Plankton

**Plankton** (, vaeltava, ajelehtiva) eli **keijusto** on yhteisnimitys kaikille vedessä vapaasti eläville, useimmiten mikroskooppisille mutta myös suuremmille eliöille, jotka liikkuvat lähinnä ajelehtimalla virtausten mukana tai liikkuvat hitaasti. Niiden elämää ja liikkumista säätelevät yleensä valaistus, lämpötila, ravinto, saalistus ja lajin kyky kellua. Plankton jaetaan yleensä kasvi-, eläin- ja bakteeriplanktoniin.

## Makean veden plankton
Makean veden eläinplanktonin pääryhmiä ovat alkueläimet, rataseläimet (*Rotifera*), vesikirput (*Cladocera*) sekä hankajalkaiset (*Copepoda*).

## Planktonin kokoluokittelu
Plankton luokitellaan yleisesti eliöiden koon mukaan. Eri kokoluokkien pyytämiseen käytetään erilaisia haavin silmäkokoja ja suodattimia:

* megaplankton (>20 cm) – muun muassa suuret meduusat
* makroplankton (0,2–20 cm) – meduusat, kampamaneetit, krillit, massiäyriäiset
* mesoplankton (0,2–2 mm) – äyriäiset (muun muassa hankajalkaiset, vesikirput), kelluva kalanmäti, kalanpoikaset, nuolimadot, pienet meduusat
* mikroplankton (20–200 μm) – suuremmat piilevät ja panssarilevät, rataseläimet, alkueläimet, äyriäisten munat ja toukat
* nanoplankton (2–20 μm) – ripsieläimet, piilevät, alkueläimet
* pikoplankton (0,2–2 μm) – pa. bakteerit, sinilevät
* femtoplankton (0,02–0,2 μm) – virukset
Lähde: 

**Holoplankton** tarkoittaa eliöitä, joiden koko elinkaari on planktinen.

**Meroplankton** sen sijaan viittaa planktoneliöihin, jotka vain osan elämästään ovat planktisia. Näitä ovat muun muassa simpukoiden ja monien äyriäisten kuten merirokkojen ja kymmenjalkaisten toukat. 

## Lähteet
* 

### Viitteet

## Aiheesta muualla

* 
* 
* 
*
Mekanoreseptori

**Mekanoreseptorit** ovat aistinreseptoreita jotka ottavat vastaan mekaanisia ärsykkeitä, kuten värähdyksiä, ilman ja veden virtauksia. Nämä aistimet ovat usein sijoittuneet ympäri eläimen ruumista. Mekanoreseptoreita on mm. isoissa verisuonissa, sisäkorvassa ja lihaksissa. Niveljalkaisilla reseptorit ovat keskittyneet tuntokarvoihin, joita on erityisen tiheässä jaloissa ja tuntosarvissa, mutta myös muualla hyönteisen ruumiissa.
Diapaussi

**Diapaussi** on lepotila, jonka aikana eliön elintoiminnot ovat erittäin hitaat. Diapaussin aikana ei oteta ravintoa ja eliö on erittäin vastustuskykyinen erilaisia luonnonilmiöitä kuten kuivuutta ja alhaisia lämpötiloja vastaan. Hyönteiset voivat olla lepotilassa kaikissa kehitysasteissaan (munana, toukkana, kotelona ja aikuisena) mutta normaalisti se on rajoittunut vain yhteen kehitysasteeseen.

Diapaussin laukaisevat Suomen leveysasteilla useimmiten myöhäiskesän lyhenevät päivät ja valon määrä eikä vain olosuhteiden huonontuminen. Diapaussin ansiosta esimerkiksi hyönteiset selviytyvät talven yli.
Feromoni

**Feromonit** ovat ihmisen tai eläimen lähettämiä kemiallisia viestiaineita, jotka vaikuttavat saman lajin muiden yksilöiden käyttäytymiseen tai hormonitoimintaan. Feromonit kuuluvat semiokemikaalien aineryhmään.

Seksuaaliferomonien avulla houkutellaan vastakkaisen sukupuolen edustaja paritteluun. Näistä sukupuolihormoneista käytetään joskus harvoin myös nimitystä *gamoni* (engl. gamones).
Koostumukseltaan nämä feromonit voivat toisinaan olla verrattain yksinkertaisiakin yhdisteitä kuten asetaatteja, estereitä, aldehydejä, ketoneita ja sekundäärisia alkoholeja. Tavallisesti niiden kemiallinen rakenne on kuitenkin paljon monimutkaisempi.

Varsinkin aiemmin ja joskus nykyäänkin ajatellaan, että ihminen aistii feromoneja nenän sierainten välissä sijaitsevalla vomeronasaalielimellä. Tästä ei kuitenkaan ole vakuuttavia todisteita. 

Miehen hiessä oleva feromoni on androstenoni (C19H28O). Naisen emättimen erittämä feromoni on nimeltään kopuliini.

Muurahaiset merkitsevät polkunsa feromonien avulla osatakseen takaisin. Muurahaisilla on myös hälytysferomoneja, joilla ne varoittavat uhkaavasta vaarasta. Lisäksi ampiais- ja muurahaiskuningattaret erittävät feromonia, joka vaikuttaa muihin naaraisiin siten, että niiden sukupuolinen kehitys lakkaa ja niistä tulee työläisiä. Tuhohyönteisiä hävitetään seksuaaliferomonien avulla: tuoksun houkuttelemat koiraat tuhotaan kun ne ehtivät paikalle. Nykyään tosin käyttö keskittyy lähinnä tuholaisfrekvenssin (määrien) monitorointiin näytepyydyksien avulla ja varsinainen torjunta toteutetaan muilla keinoin.

Kissat merkitsevät reviiriä hankaamalla poskeaan ihmistä vasten. Kissan suupielissä sijaitsevat hajurauhaset, joista erittyvä aine, feromoni, on kissan keino merkitä sen reviiri, eli se on kissan tapa merkitä ihminen sen "omaisuudeksi".

## Feromonien luokittelu
Feromonit voidaan jaotella vaikutuksen perusteella ainakin seuraaviin ryhmiin:

*Kokoontumisferomonit, yhdisteitä, jotka lisäävät hyönteisten esiintymistiheyttä feromonin alkulähteellä
*Hälytysferomonit, yhdisteitä, jotka stimuloivat hyönteisten pakenemiskäyttäytymistä tai puolustautumista
*Sukupuoliferomonit, yhdisteitä, joiden avulla eri sukupuolet löytävät toisensa
*Jälkiferomonit, yhdisteitä, joiden avulla sosiaalisten hyönteisten työläiset merkitsevät esimerkiksi tien ravintolähteelle
*Merkitsemisferomonit, yhdisteitä, joilla hyönteiset merkitsevät reviirinsä rajat

## Lähteet

## Aiheesta muualla

*Pherobase, tietokanta feromoneista ja semiokemikaaleista 
*Compound index
Metropolismania

**Metropolismania** on Media Factoryn kehittämä ja Natsumen julkaisema kaupunginrakennuspeli, jonka päämääränä on rakentaa kaupunki ja taloja. Peli julkaistiin PlayStation 2:lle vuonna 2001. Peli julkaistiin alun perin japaniksi ja myöhemmin englanniksi. Pelille on ilmestynyt kaksi jatko-osaa, *[[Metropolismania 2]]* ja *[[Metropolismania 3]]* (vain Japanissa).

## Pelaaminen
Peliä pelataan  keltasilinterisellä hahmolla, jonka tehtävänä on rakentaa suuri kaupunki. Kun ihmisiä on alkanut muuttaa kaupunkiin heihin voi tutustua ja suostutella heidän ystäviään muuttamaan kaupunkiin. Jos heidän talonsa alkavat hehkua toisen värisinä, se tarkoittaa että kaupunkilaiset ovat vailla jotain palvelua sairaalasta aina leikkipuistoon. Jos pelaaja ei toteuta toiveita ajoissa, niin asukkaat suuttuvat ja muuttavat lopulta pois. Kun pelaaja on saavuttanut vaadittavat tavoitteet, hän voi siirtyä seuraavalle tasolle. Pelin edetessä hahmolle voi ostaa uusia vaatteita ja talon. Kaupunkia voi koristaa muun muassa puistonpenkeillä ja postilaatikoilla. Hahmolla on käytössä matkapuhelin, jolla pidetään yhteyttä pomoon ja asukkaisiin.

## Aiheesta muualla
*
Valve Hammer Editor

**Valve Hammer Editor** on Valve Corporationin kehittämä kenttäeditori Source-tietokonepelejä varten. Sillä voi luoda karttoja lähes kaikkiin Source-peleihin.

Hammer on uudistettu versio vanhasta **Worldcraft**-kenttäeditorista, joka kehitettiin Quake ja Quake 2-tietokonepelejä varten. Uusin versio 4.x julkaistiin Half-Life 2:en Source-pelimoottorille.

Editori on maksuton minkä tahansa Source-pohjaisen pelin omistajalle, ja se tulee Source SDK:n mukana. Source SDK tulee ladata Steamistä. SDK:on mukana tulee myös muita Source-pohjaisia ohjelmia.

## Lähteet

## Aiheesta muualta
*Zoner's Half-Life Tools
Fotoreseptori

**Fotoreseptori** on valoärsykkeitä vastaanottava elin. Yksinkertaisimmatkin eläimet, jopa yksisoluisetkin, pystyvät reagoimaan valoärsytykseen. Yleensä kuitenkin vasta monisoluisilla eläimillä on varsinaisia fotoreseptoreita, erityisen valoherkkiä ihonosia. Yksinkertaisia fotoreseptoreita on esimerkiksi kastemadoilla ja simpukoilla.

Jos fotoreseptorit ovat kasaantuneet samaan kohtaan ja niitä suojaavat valolta pigmentoituneet solut, näitä muodostumia sanotaan silmiksi. Monilla selkärangattomilla on pistesilmät. Niihin liittyy usein kehittyneempiä aistimia muistuttavat silmät, joiden avulla eläin pystyy näkemään kuvia. Tällaisille pitkälle kehittyneitä silmiä on kahta tyyppiä: linssimäisiä kamerasilmiä, jollaiset on ympyräsuisilla, nilviäisillä ja selkärankaisilla, sekä monista osista koostuvia verkkosilmiä, jollaiset on hyönteisillä, äyriäisillä ja tikaripyrstöillä.
RADIUS

**RADIUS-protokolla** (Remote Authentication Dial In User Service) on aikoinaan suunniteltu sisäänsoittopalveluissa tapahtuvaan tunnistukseen, jossa se on nykyäänkin laajassa käytössä. Nykyinen määrittely tunnistuksen ja valtuutuksen osalta on  ja tilastoinnin osalta määrittely on . 

RADIUS-protokollan pääasiallinen käyttökohde on operaattorin sisäisessä verkossa, jolloin verkkoa voidaan pitää kohtuullisen luotettavana ja yhden tahon ylläpitämänä.

Jos lähiverkossa halutaan käyttää AAA-palveluita, on lähiverkolla oltava RADIUS-palvelin, johon ethernet-kytkimet ja WLAN-tukiasemat ottavat RADIUS-protokollalla yhteyttä. Palvelimen ja verkkolaitteiden välille pitää konfiguroida oma salasana jokaisen RADIUS-palvelimen ja verkkolaitteen välille.

RADIUS julkaistiin vuonna 1997;  ja  .

Diameter kehitettiin korvaamaan RADIUS.

## Toiminta

RADIUS-prosessiin kuuluu neljä osapuolta:
* Tunnistettava käyttäjä
* NAS-liityntäpiste
* RADIUS-palvelin
* Käyttäjätietokanta

Tunnistettava käyttäjä on käytännössä laite joka tarvitsee pääsyn verkkoon, esimerkiksi tietokone. Tietokone lähettää pyynnön NAS-liityntäpisteelle eli kytkimelle. Kytkin kysyy käyttäjältä tunnistetiedot, ja välittää ne eteenpäin RADIUS-palvelimelle joka tarkistaa ne käyttäjätietokantaa vasten. Tunnistautumisen onnistuessa käyttäjä saa valtuutuksen.

Itse RADIUS-palvelin voi sisältää käyttäjätietokannan, jossa käyttäjänimiä ja salasanoja säilytetään. RADIUS-palvelin osaa käyttää myös olemassa olevaa Active Directorya, Novell eDirectoryä tai melkein mitä tahansa käyttäjänimi/salasanatietokantaa.

AAA-palveluita käytettäessä voidaan käyttää IEEE 802.1X-protokollaa asiakaslaitteen (supplicant) ja verkon liityntäpisteen välillä.

## Lähteet
Kehruurauhaset

**Kehruurauhaset** ovat rauhasia, joiden avulla eläimet voivat tuottaa seittiä, joka on sitkeää, ilmassa kovettuvaa rihmaa. Perhos- ja vesiperhostoukilla kehruurauhaset ovat suussa, muilla ne ovat takaruumiissa.

## Lähteet
Vetehiset

**Vetehiset** on helsinkiläinen mastersuintiseura. Seuran kurssitoiminta sekä lasten ja nuorten kilpauintitoiminta siirtyivät 1. tammikuuta 2011 toimintansa aloittaneeseen ORCA Helsinki -uimaseuraan.

## Historia

Helsingin Uimareiden jäsenet perustivat Vetehiset vuonna 1938. Aiempi nimi oli Ylioppilasuimarit. Vetehiset-nimi otettiin käyttöön sodan jälkeen. Se oli 1950–1970 luvuilla johtavia suomalaisia uintiseuroja.

Vetehisten uimareina pitkän radan Suomen-mestaruuksia ovat voittaneet miehistä Karri Käyhkö vuosina 1954–1961, Kari Haavisto 1958–1961, Ilkka Suvanto 1960–1964, Hannu Vaahtoranta 1960–1963, Jarmo Häyrinen 1970, Ari Salonen 1972–1974, Antti Lehtonen 1974–1977, Kari Kallio 1974–1977, Jari Lind 1978 ja Panu Lonka 1991–1994 sekä naisista Marjatta Railio 1956–1957, Marju Tilly 1964–1969, Ulla Patrikka 1967–1968, Marjatta Hara 1967–1971, Eva Salmi 1968, Sirkka Salmi 1968, Tuija Kallio 1975–1977 ja Anu Koivisto 1994. Viestimestaruuksia Vetehisten miehet ovat voittaneet 4&nbsp;×&nbsp;100 metrin vapaauinnissa vuosina 1972–1977, 4&nbsp;×&nbsp;200 metrin vapaauinnissa 1956–1962, 1964, 1971–1972, 1974–1975 ja 1977 sekä 4&nbsp;×&nbsp;100 metrin sekauinnissa 1960, 1962, 1964 ja 1973–1975. Naisten mestaruus on päätynyt Vetehisille 4&nbsp;×&nbsp;100 metrin vapaauinnissa vuosina 1966–1969 sekä 4&nbsp;×&nbsp;100 metrin sekauinnissa 1967–1969.

Lyhyen radan Suomen-mestaruuksia Vetehisten uimareina ovat voittaneet miehistä Karri Käyhkö vuosina 1955–1962, Kari Haavisto 1958–1962, Hannu Vaahtoranta 1961–1965, Harry Malmberg 1964, Ari Salonen 1973–1975, Lasse Finér 1972–1975, Antti Lehtonen 1973–1979, Kari Kallio 1975–1978, Heikki Lehtonen 1976, Mikko Kavonius 1991 ja Panu Lonka 1991–94 sekä naisista Marjatta Railio 1956, Sirkka Vallasmaa 1957, Marju Tilly 1965–1969, Ulla Patrikka 1967–1968, Sirkka Salmi 1968, Marjatta Hara 1969–1971, Tuija Kallio 1976–1977 ja Anu Koivisto 1994. Vetehisten miehet voittivat mestaruuden 4&nbsp;×&nbsp;100 metrin vapaauinnissa 1973–1979, 4&nbsp;×&nbsp;200 metrin vapaauinnissa 1978 sekä 4&nbsp;×&nbsp;100 metrin sekauinnissa 1963 ja 1973–79, naiset taasen 4&nbsp;×&nbsp;50 metrin uinnissa 1957 ja 1967, 4&nbsp;×&nbsp;100 metrin vapaauinnissa 1968–1969 sekä 4&nbsp;×&nbsp;100 metrin sekauinnissa 1968–1969.

Vetehisten uimahyppääjistä Suomen-mestareita ovat olleet Ilmari Niemeläinen 1943–1947, Tarja Härkönen 1967, Marja Rauta 1968–1969, Benita Doktar 1969, Merja Nyberg 1969–1970, Laura Kivelä 1970–1976, Anu Patrikka 1972–1975 ja Anne Niemi 1974–1976.

Ensimmäiset taitouinnin Suomen-mestarit vuodelta 1972, Ulla Turpeinen ja Tarja Hänninen, edustivat Vetehisiä.

## Lähteet
* 

### Viitteet

## Aiheesta muualla
* Vetehisten kotisivut 
* Helsingin Uimarit - historia
Ferris

**Ferris** oli vuosina 1969-1971 toiminut suomalainen rockyhtye. Ferris perustettiin nimellä **Ferris Wheel**, mutta se vaihtoi nimeään huomatessaan ulkomailla olevan muita samannimisiä yhtyeitä. Se oli Dave Lindholmin ensimmäinen yhtye. 

Ferris julkaisi yhden albumin.

## Julkaisut

* *[[Ferris (albumi)|Ferris]]* (1971)

## Kokoonpano

* Heikki "Hessu" Hiekkala (urut ja laulu)
* Jaakko Itävaara (basso)
* Dave Lindholm (kitara)
* Matti Saxelin (rummut)
* Klaus Stolt (basso, 1971)
Josef Maleček

**Josef Maleček** (18. kesäkuuta 1903 Praha – 26. syyskuuta 1982) oli tšekkoslovakialainen jääkiekkoilija. Hän oli keskushyökkääjä ja Euroopan parhaita jääkiekkoilijoita 1920- ja 1930-luvuilla. Pelaajana Maleček oli hyvä luistelija.

Maleček muutti vuonna 1948 Yhdysvaltoihin ja asui siellä kuolemaansa saakka. Hänet valittiin vuonna 2003 IIHF Hall of Famen jäseneksi.

## Seuraura
Maleček aloitti pelaajauransa Sparta Prahassa, jossa hän pelasi vuosina 1920–1927. Hän meni pelaamaan Prahan LTC:een 24-vuotiaana. Prahan LTC oli tuolloin Euroopan paras seurajoukkue. Josef Maleček oli niin hyvä pelaaja, että hänet haluttiin Kanadaan. Maleček teki Tšekkoslovakian liigassa tuntemattoman määrän maaleja. Virallinen tieto on yhdeltä kaudelta 16 maalia 7 pelissä kaudelta 1937–1938. Maleček pelasi Prahan LTC:ssä vuoteen 1943 asti. Hän valmensi SK Bratislavaa vuosina 1943–1948.

## Maajoukkueura
Maleček teki 114 maalia Tšekkoslovakian maajoukkuessa 107 maaottelussa. Maleček edusti Tšekkoslovakiaa kuusissatoista maailmanmestaruus- ja Euroopan-mestaruuskilpailussa (vuosina 1923–1931 ja 1933–1939) sekä kolmissa olympialaisissa vuosina 1924, 1928 ja 1936. Hän toimi Tšekkoslovakian kapteenina vuoden 1936 olympialaisissa sekä neljissä MM-kilpailuissa.

## Lähteet
Pleonasmi

**Pleonasmi** (m.kreik. πλεονασμός, *pleonasmos,* ”redundanssi” tai ”ylenpalttisuus”) on retoriikan termi, joka tarkoittaa ylimääräisten ja tarpeettomien sanojen käyttöä lauseessa.

Esimerkiksi ”palava tuli”, ”puinen lauta” ja ”suunnitella etukäteen” ovat pleonasmeja, koska kaikki tuli on palavaa, kaikki laudat ovat puisia eikä voi suunnitella jälkeenpäin. 

Pleonasmi on lähes sama asia kuin tautologia, jossa sama asia toistetaan uudelleen. Näitä kahta käsitettä ei usein eroteta toisistaan.

## Lähteet
Anandamidi

**Anandamidi** eli **N-arakidonyylietanoliamidi** tai **AEA** on aivoissa esiintyvä endogeeninen (sisäsyntyinen) välittäjäaine ja kannabinoidi, joka sitoutuu kannabinoidireseptoreihin. Urheilusuoritus johtaa anandamidin vapautumiseen elimistössä, mikä tuottaa urheilijalle hyvää oloa urheilusuorituksen jälkeen. Anandamidin löysi Raphael Mechoulamin tutkijaryhmä Hebrew University -yliopistossa vuonna 1992.

## Katso myös
* 2-arakidonyyliglyseroli

## Kirjallisuutta
*Devane W. A., Hanuš L., Breuer A., Pertwee R. G., Stevenson L. A., Griffin G., Gibson D., Mandelbaum A., Etinger A., Mechoulam R.: Isolation and structure of a brain constituent that binds to the cannabinoid receptor. Science 258, 1946–1949 (1992)
*Mechoulam R., Fride E.: The unpaved road to the endogenous brain cannabinoid ligands, the anandamides in “Cannabinoid Receptors” (ed. R. Pertwee), Academic Press, London. Pp. 233–258 (1995)

## Lähteet

## Aiheesta muualla
*PubChem: Anandamide 
*KEGG: Anandamide 
*Human Metabolome Database: Anandamide 
*Food Component Database (FooDB): Anandamide 
*Bristol University School of Chemistry, Molecule of the Month: Anandamide
Val d’Aran

**Val d’Aran** on pieni Pyreneiden vuoriston ympäröimä laakso ja piirikunta (*comarca*) Lleidan maakunnan ja Katalonian itsehallintoalueen luoteiskulmassa, Espanjassa. Laakson pinta-ala on 634 neliökilometriä.

Val d’Aranin rajanaapureita ovat Ranska pohjoisessa, Aragonian itsehallintoalue lännessä sekä Katalonian piirikunnat Alta Ribagorça etelässä ja Pallars Sobirà idässä. Piirikunnan pääkaupunki on 4&nbsp;838 asukkaan Vielha e Mijaran. Koko laakson väkiluku on 8&nbsp;832 (2004). Suurin joki on Garonne, joka laskee Gascognen läpi Atlanttiin. Sadan metrin päässä Garonnesta alkunsa saava Noguera Pallaresa virtaa toiseen suuntaan kohti Välimerta.

Ennen vuonna 1948 rakennetun tunnelin avaamista laakso oli talvisin ilman suoraa yhteyttä vuorten eteläpuolelle. Tasavaltalaississit (Espanjan toisen tasavallan tukijat Espanjan sisällissodassa) hallitsivat aluetta toisen maailmansodan päättymisestä tunnelin avaamiseen.

## Kieli

Val d’Aran on oksitaania, tai tarkemmin ottaen gasconia ja vielä tarkemmin ottaen araneesia. Nimi itsessään on pleonasmi, sillä se tarkoittaa *Laakson laaksoa* (*val* on gasconia ja *aran* tulee baskin sanasta *haran*), ja se kuvastaa laakson ainutlaatuista maantiedettä. Katalaaniksi laakson nimi on *Vall d’Aran* ja espanjaksi *Valle de Arán*.

Laakson asukkaat puhuvat gasconin murretta, araneesia (*aranés*), joka on saanut vaikutteita aragoniasta ja katalaanista. Suurin osa araneesin puhujista puhuu sujuvasti myös espanjaa, katalaania ja ranskaa. Araneesin kieltä on opetettu alueen kouluissa säännöllisesti vuodesta 1984 lähtien, ja sillä on laaksossa virallisen kielen asema katalaanin ja espanjan ohella.

## Hallinto
Val d’Aran on jaettu kuuteen hallinnolliseen alueeseen (*terçons*), jotka ovat peräisin 1400-luvulta:

* Arties-Garós
* Castiero
* Lairisa
* Marcatosa
* Pujólo
* Quate Lócs

Laaksossa on yhteensä 33 kylää, jotka muodostavat yhdeksän kuntaa:

* Arres (67 asukasta)
* Bausen (51 asukasta)
* Bòrdes (217 asukasta)
* Bossòst (1&nbsp;015 asukasta)
* Canejan (108 asukasta)
* Les (721 asukasta)
* Naut Aran (1&nbsp;649 asukasta)
* Vielha e Mijaran (4&nbsp;838 asukasta)
* Vilamòs (166 asukasta)

Val d’Aran on kuulunut Lleidan hiippakuntaan 1700-luvulta lähtien.

## Talous

Pääasialliset tulonsa laakson asukkaat saavat talvisin laskettelukeskuksista ja kesäisin matkailusta. Perinteisempiä elinkeinoja ovat metsäteollisuus, karjankasvatus ja mehiläistenhoito, mutta nämä ovat menettäneet asemaansa laskettelukeskusten avaamisen jälkeen.

Alueella on monia keskiaikaisia kirkkoja.

## Luonto
Vuorten luonto koostuu metsistä ja niityistä. Metsissä elää kauriita, villisikoja ja karhuja. Metsien valtapuita ovat kuusi, mänty ja pyökki.

Useat Val d’Aranin luonnonvaraisista eläinlajeista ovat vaarassa hävitä alueelta. Ohjelmat muun muassa ruskeakarhun ja kiirunan suojelemiseksi on aloitettu.

## Lähteet

## Aiheesta muualla

* Conselh Generau d'Aran
Kantatie 54

**Kantatie 54** on Hollolasta Riihimäen kautta Tammelaan kulkeva kantatie, jonka pituus on 97 kilometriä. Tie muodostaa vaihtoehtoisen reitin Lahdesta Forssaan ja edelleen Turkuun. Kantatie 54 on kaksikaistainen lukuun ottamatta Riihimäellä olevaa lyhyttä nelikaistaista osuutta. Lisäksi Lopella tiessä on ohituskaistaosuudet.

## Reitti
*Hollola (vt 12)
*Kärkölä (st 295)
*Hausjärvi (st 290)
*Riihimäki (vt 3 E12, st 130)
*Loppi (st 132)
*Hämeenlinna
*Tammela (vt 10, st 283)

## Historiaa
 
Vuoden 1938 tienumerointijärjestelmässä kantatie 54 kulki Lopelta Tammelan ja Forssan kautta Jokioisten Vaulammille ja yhdisti tuolloiset valtatiet 3 ja 2.

Lopella Kormun kylän alueella noin 3 kilometriä kantatie 54:ää nykyisten Sipiläntien ja Tiilitehtaantien välillä kulkee entistä Riihimäen–Lopen rautatien ratapengertä, sekä Hausjärvellä osittain tuolloista valtatietä 4. Kormun seisake sijaitsi nykyisen kantatie 54:n pohjoispuolella, sekä nykyisen Kartanontien itäpuolella.

Valtateiden 2, 3 ja 10 uusien linjausten valmistuttua tie siirtyi Tammelan ja Riihimäen välille. Tämä osuus on rakennettu pääosin 1960-luvulla, osin jo 1950-luvulla. Riihimäen ja Hollolan välinen osuus on rakennettu 1970-luvulla, ja se on saanut nykyisen numeronsa valmistumisensa jälkeen 1970- ja 1980-lukujen taitteessa.

## Katso myös
*Riihimäen–Lopen rautatie

## Lähteet
*

## Aiheesta muualla

*Matti Grönroosin sivu kantatiestä 54
Jorma Airaksinen

**Jorma Airaksinen** (s. 6. lokakuuta 1942 Paltamo) on suomalainen taikuri.
Hän esiintyy vaimonsa Ainon kanssa. Esitykset sisältävät näyttäviä illuusioita kuten kyyhkys- ja villakoiratemppuja. Airaksiset ovat esiintyneet usein Linnanmäellä sekä Sirkus Finlandiassa. Airaksinen valittiin vuoden taikuriksi 2002. Hän on esiintynyt myös Pohjois-Koreassa Kim Il-Sungille.
Nykyään Airaksinen asuu Nilsiässä. Hän toimii yrittäjänä taiteilijatoiminimellä ja on vuodesta 2010 lähtien ollut Kukkuran jäsen. Airaksinen esiintyy edelleen ja myy muun muassa taikurivierailuja isoihin ja pienempiin tilaisuuksiin. 

## Lähteet
Abeokuta

**Abeokuta** on kaupunki Nigeriassa. Se sijaitsee Ogun-joen rannikolla, Nigerian lounaisosissa. Kaupunki on Ogunin osavaltion pääkaupunki. Vuoden 2016 väkiluvuksi on arvioitu noin  595&nbsp;000.

## Historia
Abeokutan perustivat Jorubapakolaiset 1800-luvulla. Kaupungin nimi tarkoittaa “turvapaikka kallioiden välissä”. Abeokutan perustettiin vuonna 1830  savannialueen kalliokielekkeille Ogun-joen varrella. 

Metsästäjä Sodeke liittoutui egba-pakolaisten kanssa luhistuvassa Oyo-imperiumissa ja perusti Abeokutan uudeksi Egban pääkaupungiksi. Alussa Abeokutassa oli neljä egbogen alaryhmää: Ake, Gbagura, Oke-Ona ja Owu kansat. Niiden kasvaessa ne muodostivat liittouman, josta tuli Abeokuta. Vaikka kaupunkia hallitsivat jorubojen perinteiden tapaan obaksi kutsutut kuninkaat, kaupungin sotapäälliköillä oli lopullinen sana sen hallinnassa. 

Brittien *The British Church Missionary Society* perusti joruba-lähetysaseman kaupunkin 10 vuotta kaupungin perustamisen jälkeen. Se oli pyrkimys vastata vapautettujen orjien pyyntöihin, jotka olivat palanneet jorubojen maahan Sierra Leonesta. Lähetysaseman perustivat englantilainen Henry Townsend (1815–1886), ja entinen orja Samuel Ajayi Crowther (1808–1891). Ennen heidän saapumistaan Abeokuta oli pääasiassa maanviljelysyhteiskunta. 

Lähtystysaseman myötä Abeokutasta tuli tärkeä kaupan keskus kauppareittien varrella, jotka yhdistivät Lagosin Ibadaniin. 1800-luvun lopulla palmuöljy oli Abeokutan arvokkain kaupankäynnin tuote.

## Lähteet

 
## Aiheesta muualla
Pen Lee

**Pen Lee & Co** ja **Pen Lee** olivat Dave Lindholmin johtamia suomalaisia rockyhtyeitä, jotka olivat toiminnassa 1970-luvun puolivälin jälkeen. Rock’n’Roll Bandin hajottua Lindholm ja Alf ”Affe” Forsman perustivat Pen Lee & Co:n, johon mukaan pyydettiin Markku Lievonen ja Heikki ”Hessu” Hiekkala. 

Pen Lee & Co julkaisi alkuvuodesta 1976 singlen ”Do I Have to Throw Stones” / ”Motorways” ja loppuvuodesta albumin *[[Closer to the Drum]]*. Yhtye kuitenkin hajosi jo vuodenvaihteessa 1976–1977. 

Alkuvuodesta 1977 Lindholm ja Forsman lyhensivät yhtyeen nimeksi Pen Lee ja basistiksi tuli Mauri ”Maukka” Siirala. Ensin julkaistiin single ”Romanian Train Jump Part I/ Part II” ja sitten tupla-LP *[[Catlook Gypsies]]*, jonka ensimmäinen levy oli Dave Lindholmin akustista soolomateriaalia. 

Kesällä 1978 silloisen ”superyhtyeen” Royalsin hajottua Forsman pyysi Albert Järvistä liittymään mukaan Pen Leehen. Kesäsinglellä ”Who Do You Believe In” / ”Klein Mozart” Järvinen ei vielä ollut mukana, mutta syksyllä 1978 julkaistulla singlellä ”You Can’t Be My Mama” / ”Ain’t Raining” Järvinen jo soittaa. Loppuvuodesta 1978 ilmestyi albumi *[[Nouveau]]*.

Vuonna 1979 Pen Lee hajosi Albert Järvisen palatessa Hurriganesiin. Forsman siirtyi Tuomari Nurmio ja Viides kolonna -yhtyeeseen ja Lindholm Sleepy Sleepersiin.

## Kokoonpanot

### Pen Lee & Co (1975–1976)

* Dave ”Isokynä” Lindholm – laulu, kitara
* Heikki ”Hessu” Hiekkala – kosketinsoittimet
* Markku Lievonen – basso
* Alf Forsman – rummut

### Pen Lee (1977–1979)

* Dave ”Isokynä” Lindholm – laulu, kitara
* Albert Järvinen – kitara (1978–1979)
* Pave Maijanen – taustalaulu
* Mauri ”Maukka” Siirala – basso
* Alf Forsman – rummut

## Diskografia

* Pen Lee & Co: *[[Closer to the Drum]]* (Love Records, 1976)
* Pen Lee: *[[Catlook Gypsies]]* (1977, 2LP)
* Pen Lee: *[[Nouveau]]* (1978)
Amerikanhorsma

**Amerikanhorsma** eli **rusoamerikanhorsma** (*Epilobium adenocaulon*, myös *E. watsonii*) on alkuperältään pohjoisamerikkalainen horsmakasvi. Euroopassa se on haitallinen vieraslaji ja on levinnyt nopeasti Pohjois- ja Keski-Euroopassa. Suomessa amerikanhorsma on luokiteltu haitalliseksi, sillä se kilpailee kasvupaikoista alkuperäiskasvillisuuden, muun muassa uhanalaisen tummahorsman, kanssa.

## Ulkonäkö ja koko

Monivuotinen amerikanhorsma kasvattaa 30–120 senttimetriä pitkän haarovan tai haarattoman varren. Varren alaosa on kalju ja yläosa nysty- ja kaarikarvainen. Varren tyvellä on paksulehtisiä ruusukkeita ja edellisen kesän kuivia ruusukelehtiä. Vastakkain olevat lehdet ovat kaljuja ja hyvin lyhytruotisia. Kukinto on vanhemmiten hyvin pitkä. Terälehtiä on neljä, teriö 3–7&nbsp;mm leveä ja väriltään vaalean purppuranpunainen. Kukan verhiö ja sikiäin ovat kaari- ja nystykarvaisia, luotti on nuijamainen. Amerikanhorsma kukkii heinä-elokuussa. Hedelmä on yläviisto, 5–8&nbsp;cm pitkä kota. Laji tuottaa runsaasti siemeniä, ja pienet siemenet kulkeutuvat tuulten mukana pitkiä matkoja, joten niiden leviäminen on varsin tehokasta.

Suomessa tavataan kahta amerikanhorsman rotua. Läntinen rotu on kookas, haaraton tai yläosasta haarova ja sen lehdet ovat kapeanpuikeita ja pitkäsuippuisia. Itäinen rotu on puolestaan matalahko ja tyveltä haarova, ja sen lehdet ovat puikeita ja lyhytsuippuisia.

Amerikanhorsma voi risteytyä useiden muiden horsmalajien kanssa. Vaikeasti tunnistettavia risteymiä on Suomesta on tavattu vaalea-amerikanhorsman (*E. ciliatum*) ja lännenhorsman (*E. glandulosum*) kanssa. Vaalea-amerikanhorsmaa ja lännenhorsmaa pidetään joskus amerikanhorsman alalajeina.

## Levinneisyys
Alun perin amerikanhorsma on kotoisin Pohjois-Amerikasta, jossa sitä tavataan Yhdysvaltain eteläosista Kanadaan ja Alaskaan. Euroopassa lajia tavataan yleisesti Isossa-Britanniassa, Norjassa, Ruotsissa, Suomessa ja Luoteis-Venäjällä. Satunnaisemmin lajia tavataan Keski-Euroopassa. Suomessa lajia kasvaa paikoin hyvin yleisenä aina Oulun korkeudelle saakka. Pohjoisimmat havainnot ovat Keski-Lapista. Läntistä rotua tavataan lähinnä Etelä-Suomessa, itäistä rotua koko levinneisyysalueella. Suomeen amerikanhorsma levisi 1920-luvun alussa ilmeisesti idästä.

## Elinympäristö
Amerikanhorsma viihtyy monenlaisilla kasvupaikoilla. Lajia tavataan toisaalta kuivilla avoimilla paikoilla, kuten pihoilla, ratavarsilla, joutomailla ja hakkuuaukioilla. Toisaalta sitä kasvaa myös kosteilla paikoilla, kuten ojissa sekä purojen, jokien ja järvien rannoilla.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2022: Rusoamerikanhorsman (''Epilobium adenocaulon'') levinneisyys Suomessa.
* Pinkka, Lajintuntemuksen oppimisympäristö: Rusoamerikanhorsma (''Epilobium adenocaulon'')
* Luontoportti: Rusoamerikanhorsma (''Epilobium adenocaulon'')
* Sakari Kauppinen: Helsinkiläinen kasvio
Suohorsma

**Suohorsma** (*Epilobium palustre*) on pieni, pohjoisella pallonpuoliskolla yleinen monivuotinen horsmakasvi. 

## Ulkonäkö ja koko

Suohorsma kasvaa 10–70 cm korkeaksi. Varren tyvellä on rihmamaisia silmupäisiä pintarönsyjä. Varsi on haaraton tai harvaan pystyhaarainen, alaosastaan kalju ja ylempää kauttaaltaan karvainen. Lehdet ovat varressa vastakkain, kukinto-osassa kierteisesti. Lehdet ovat lähes ruodittomia, kapeanpuikeita ja suippotyvisiä. Lehden laita on tavallisesti ehyt, taakäänteinen ja kaarikarvainen, kuten myös lehden keskisuoni. Kukinto on harsu ja kauttaaltaan karvainen. Kukat ovat väriltään purppuranpunaiset, vaaleanpunaiset tai valkoiset. Teriö on 5–8 mm leveä, kukan luotti on nuijamainen. Suohorsma kukkii Suomessa heinä-elokuussa. 4–8 cm pitkä siemenkota on tavallisesti peräänsä huomattavasti pidempi.

Muista horsmalajeista suohorsma muistuttaa eniten rusoamerikanhorsmaa (*E. adenocaulon*) ja harvinaista turjanhorsmaa (*E. laestadii*). Suohorsma on monimuotoinen laji ja se risteytyy helposti monen muun horsmalajin kanssa. Risteymiä tunnetaan muun muassa hetehorsman (*E. alsinifolium*), pohjanhorsman (*E. hornemannii*) ja lännenhorsman (*E. glandulosum*) kanssa.

## Levinneisyys
Suohorsma on levinnyt laajalle alueelle Euraasiassa ja Pohjois-Amerikassa. Lajia tavataan koko Euroopassa eteläisimpiä osia lukuun ottamatta. Levinneisyysalue jatkuu yhtenäisenä itään päin Keski-Aasiaan ja Länsi-Siperiaan saakka. Satunnaisempana lajia tavataan läpi koko Siperian Tyynenmeren rannikolle Japaniin ja Kiinaan asti. Suohorsmaa tavataan samoilla leveysasteilla myös Pohjois-Amerikassa Alaskasta itärannikolle, jossa laji on runsaimmillaan. Lajia tavataan myös Grönlannissa. Suomessa suohorsma on yleinen laji koko maassa. Pohjois-Suomessa kasvaa yleisenä suohorsman pohjoinen muunnos, pohjansuohorsma (var. *lapponicum*).

## Elinympäristö
Suohorsmaa kasvaa kosteilla kasvupaikoilla, kuten ojissa, rannoilla, kosteilla niityillä, lähteiköissä, korvissa, nevoilla, letoilla, puronvarsilla, teiden varsilla ja joutomailla. Tuntureilla lajia esiintyy paljakan alaosiin saakka.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2010: Suohorsman levinneisyys Suomessa
* Pinkka, Lajituntemuksen oppimisympäristö: Suohorsma (''Epilobium palustre'')
* Luontoportti: Suohorsma (''Epilobium palustre'')
* Nettikasvio: Suohorsma (''Epilobium palustre'')
* Valokki - nettikasvio: Suohorsma (''Epilobium palustre'')
* ITIS: Epilobium palustre 
* United States Department of Agriculture (USDA): Epilobium palustre 
* Flora of China: Epilobium palustre
Lleida

**Lleida** (espanjaksi *Lérida*) on samannimisen maakunnan pääkaupunki Katalonian itsehallintoalueen länsiosassa, Espanjassa. Kaupungin väkiluku vuonna 2015 oli 138 542. 

Pääelinkeinot ovat maatalous ja matkailu. Kaupunki on kaksikielinen: katalaani on pääkieli, mutta kaikki paikalliset puhuvat myös espanjaa. Kaupungin läpi virtaa Segre, joka on Ebron sivujoki.

Lleidan kautta kulkee Espanjan kansallisen rautatieliikenneyhtiön (Renfe) ylläpitämän AVE-suurnopeusjunaverkon itäinen linja Madridista Barcelonaan. Pysäkit linjalla ovat Madrid-Puerta de Atocha, Guadalajara-Yebes, Calatayud, Zaragoza-Delicias, LLeida, Camp Tarragona, Barcelona-Sants. 

Kaupungin nähtävyyksiin kuuluvat muun muassa *La Seu Vella*, romaanis-goottilaistyylinen katedraali, ja *La Paeria*, Rooman valtakunnan ajoilta peräisin oleva kaupungintalo. Kaupungissa toimii alun perin 1200-luvun lopussa avattu yliopisto, joka on yksi Espanjan vanhimmista.

Lleidassa järjestetään vuosittain latinalaisamerikkalainen elokuvafestivaali sekä animaatiofestivaali nimeltä *Animac*. Kaupungista on kotoisin jalkapalloseura Unió Esportiva Lleida, joka pelaa Espanjan kolmanneksi ylimmällä sarjatasolla Segunda división B:ssä.

## Historia
Kaupungin latinankielinen nimi on *Ilerda*. Yksi Rooman sisällissodan tärkeimmistä taisteluista, Ilerdan taistelu, käytiin kaupungin lähettyvillä Julius Caesarin ja Pompeiuksen joukkojen välillä vuonna 49 eaa. Barcelonan kreivi Ramon Berenguer IV valtasi kaupungin takaisin maureilta vuonna 1148. Espanjan sisällissodassa Lleida toimi yhtenä Barcelonan tärkeimmistä puolustuspisteistä, mutta menetettiin Franconjohtamille nationalisteille vuonna 1938.

## Kuvia


Seu Vella.. Lleida.jpg|La Seu Vella de Lleida
La Llotja Theatre and Conference Centre, Lleida, Spain.jpg|Teatteri- ja kongressikeskus La Llotja de Lleida
Lerida - Iglesia de Sant Joan 04.JPG|L'església de Sant Joan de Lleida
Lleida - La-Seu-Vella - Burg.JPG|Suda de Lleida (Castell del Rei) on peräisin 800-luvun lopulta.
Font del governador Aparici P1070059.JPG|Font del governador Aparici
Rambla de Ferran.jpg|Rambla de Ferran
Avinguda Catalunya Lleida.jpg|Avinguda Catalunya
Lérida - Estación Lleida-Pirineus 2.JPG|Estació de Lleida Pirineus (rautatieasema)



## Lähteet
### Viitteet

## Aiheesta muualla

*Ajuntament de Lleida 
*Universitat de Lleida 
*Unió Esportiva Lleida
AAA

**AAA** voi tarkoittaa seuraavia:

## Järjestöt
* AAA, Aasian yleisurheiluliitto
* AAA, Alianza Anticomunista Argentina, ”Triple A”, oikeistolainen kuolemanpartio Argentiinassa 1970-luvulla
* AAA, Amateur Athletic Association of England, brittiläinen yleisurheiluliitto
* AAA, American Abstract Artists, Yhdysvaltain abstraktien taiteilijoiden yhdistys
* AAA, American Accordionists' Association, yhdysvaltalainen harmonikkajärjestö
* AAA, American Anthropological Association eli Yhdysvaltain antropologinen seura
* AAA, American Automobile Association eli Yhdysvaltojen autoliitto

## Muut
* AAA, amyloidi angiopatia, sairaus
* AAA-luokan peli, suuren budjetin videopeli
* AAA-protokolla, tietoliikenneprotokolla
* AAA, korkein mahdollinen luottoluokitus
* AAA, sormiparistotyyppi
* AAA, J-poppia esittävä yhtye
* AAA, pienin rintojen koko
* AAA, Chydeonen albumi
* Ansett Australia, entinen lentoyhtiö (ICAO-koodi AAA)
* ghotuo, Nigeriassa puhuttava kieli (ISO 639-3 -koodi aaa)
Maine (yhteiskunta)

**Maine** on yleisön yleinen mielipide ihmisestä, yhteisöstä tai yrityksestä. Maineeseen liittyy kohteestaan aina jonkinlainen arviointi, joka voi olla hyvä tai huono ja joka erottaa kohteen toisesta vastaavasta. Maineessa on siis kysymys hyvästä tai pahasta, kauniista tai rumasta, tai periaatteessa mistä tahansa muusta arvokkaana pidetystä.

Esimerkiksi yrityksen maine on sen sidosryhmien tekemä arviointi, joka perustuu mielikuviin ja kokemuksiin. Maine syntyy, kun yritys ja sen sidosryhmät kohtaavat erilaisissa vuorovaikutustilanteissa. Maine leviää yrityksestä kerrotuissa arvottavissa tarinoissa, jotka kiertävät sidosryhmissä ja joiden rakentumiseen vaikuttavat yhtäältä sidosryhmien omakohtaiset kokemukset yrityksen toiminnasta, tuotteista tai palveluista, ja toisaalta yrityksen eri tekijöihin kohdistuvat mielikuvat. Maine on siis jotain, mitä puhutaan ja kerrotaan ja sen ytimessä on se, mitä jostain sanotaan, mainitaan.

Maine käsitetään usein virheellisesti synonyymiksi imagolle ja brändille, vaikka sanoilla kylläkin on yhteneväisyyksiä.

## Aiheesta muualla
* Professori Pekka Aula maineesta
* Mainekortit
AAA-protokolla

**AAA-protokolla** on menetelmä, jolla voidaan tunnistaa toinen osapuoli tietoverkossa. Lyhenne tulee sanoista **A**uthentication (todentaminen tai autentikointi), **A**uthorization (valtuutus) ja **A**ccounting (tilastointi).

## Autentikointi
Autentikointipalvelun tarkoituksena on tunnistaa käyttäjä dataverkon käyttöoikeuden omaavaksi käyttäjäksi.
Käyttäjän tunnistus voi nojautua käyttäjätunnus-salasana-yhdistelmään, kertakäyttöiseen avaimeen, digitaaliseen sertifikaattiin tai  puhelinnumeroon, jossa tiettyyn numeroon soitettaessa tunnistus tehdään sen perusteella, mistä puhelinnumerosta soitto on tullut.

## Valtuutus
Valtuutuspalvelun avulla käyttäjien saamia palveluja pystytään profiloimaan. Toisin sanoen käyttäjä valtuutetaan käyttämään (tai kielletään käyttämästä) verkon palveluita. Käyttäjän käyttöön saamat palvelut voivat perustua esimerkiksi tiettyyn kellonaikaan tai fyysiseen sijaintiin.

## Tilastointi
Tilastointipalvelun avulla pystytään keräämään käyttäjistä tilastotietoja, kuten esimerkiksi yhteysaikoja. Tilastoidut yhteysajat voivat toimia esimerkiksi laskutuksen perusteena. Tyypillisiä tilastoitavia asioita voivat olla esimerkiksi käyttäjätunnus, IP-osoite, käytetyt palvelut ja yhteyden muodostus- ja päättymisaika.

## Luettelo AAA-protokollista
* RADIUS
* Diameter
* TACACS
* TACACS+

Muita protokollia, joita käytetään yhdessä yllä mainittujen kanssa, ovat:
* PPP
* EAP
* HIP 
* PEAP
* LDAP

## Lähteet
EAPOL

**EAPOL** (lyhenne sanoista **E**xtensible **A**uthentication **P**rotocol **O**ver **L**AN) on paketointitekniikka, jolla IEEE 802.1X protokollan EAP viestit kuljetetaan. EAPOL määrittelee uuden Ethernetin tyyppikentän, sekä sitä seuraavat kentät, jotka ovat Ethernet Type, Protocol Version, Packet Type, Packet Body Length ja Packet Body. Näissä kentissä kuljetetaan EAP:n tarvitsemat parametrit ja niiden arvot. Packet type -kenttä määrittelee viestin tyypin. Mahdollisia viestityyppejä ovat EAP-packet, EAPOL-Start, EAPOL-Logoff, EAPOL-Key ja EAPOL-Encapsulated-ASF-Alert.

EAPOL-Start käynnistää tunnistautumisprosessin ja EAPOLLogoff lopettaa istunnon, jonka jälkeen portti lopettaa liikenteen välittämisen. EAPOLKey:n avulla pystytään välittämään käytettäviä salaus- ja allekirjoitusavaimia. Viimeksi mainitun viestityypin avulla pystytään tarkkailemaan epäonnistuneita autentikointiyrityksiä. Packet Body Length- kertoo hyötykuorman pituuden. Varsinainen hyötykuorma on Packet Body -kentässä.
Huippuimuri

**Huippuimuri** on rakennuksen katolla sijaitseva poistoilmapuhallin. Jos rakennuksen ilmanvaihto on rakennettu siten, että se toimii pääasiassa huippuimurin tai muun poistoilmapuhaltimen voimalla, kyseessä on *koneellinen poistoilmajärjestelmä*. Tällöin alipaineen vuoksi tilalle tulee ulkoilmaa esimerkiksi ulkoilmaventtiilien tai rakennevuotojen kautta. Ilmanvaihtojärjestelmien rakentamisesta antaa Ympäristöministeriö määräyksiä ja ohjeita Suomen rakentamismääräyskokoelman osassa *D2 Rakennusten sisäilmasto ja ilmanvaihto*. Huippuimuri oli varsin yleinen esimerkiksi asuintaloissa 1980-luvulla, jolloin se syrjäytti painovoimaisen ilmanvaihdon. Saneerauskohteessa huippuimurilla voidaan toteuttaa painovoimaisen ilmanvaihdon muutos koneelliseksi poistoksi kohtuullisin kustannuksin. Koneellinen poisto otti korvausilman useimmiten korvausilmaventtilin tai ikkunaventtiilin kautta. Ongelmaksi muodostui kuitenkin veto. Tuolloin vetoa ja energian kulutusta ehkäistiin käyttämällä kaksinopeusmoottoreita. Tietyn pakkasrajan (Etelä-Suomessa -12&nbsp;°C) jälkeen ilmavirta pudotettiin puoleen. Myöhemmin keksittiin ryhtyä käyttämään poistoilmalämpöpumppua energiansäästöön. Aikaisemmin huippuimurin ilmamäärän säätö perustui useimmiten kuristukseen. Tämä aiheuttaa turhaa energian kulutusta ja lisäksi korkeampaa äänitasoa. Nykyisin yleisesti huippuimurin yhteydessä käytetään säädintä, jolloin painetta ja ilmavirtaa ei tarvitse kuristaa. Tällöin äänitaso on alhainen myös säädettävyyden ansiosta, koska puhallinta ei tällöin tarvitse käyttää tarpeettoman suurella kierrosluvulla. Suomessa puhallussuunta on ylöspäin, jottei esimerkiksi lumi pääse sulamaan katolla. Huippuimuri on rakenteeltaan yksinkertainen ja varmatoiminen. Huomioitava on että kanavisto on päästävä nuohoamaan myös katolta käsin.

## Lähteet

## Aiheesta muualla
* Ympäristöministeriön asetus rakennusten sisäilmastosta ja ilmanvaihdosta  (PDF)
The Run Runs

**The Run Runs** oli Dave Lindholmin johtama vuosina 1983-1985 toiminut suomalainen rock-yhtye. Se julkaisi yhden albumin: *[[The Official, The Original]]*, joka tehtiin ennen kuin yhtyeellä oli ollut yhtään keikkaa. Sen jälkeen yhtye esiintyi kohtalaisen ahkerasti ja oli muun muassa Stevie Ray Vaughanin lämmittelijänä Tampereella. The Run Runs osallistui myös Tuuliajolla-kiertueelle.

## Kokoonpano

* Vesa Hyrskykari (saksofoni ja kitara)
* Dave Lindholm (laulu ja kitara)
* Veli-Petteri Rajanti (basso, ensimmäisissä harjoituksissa Pentti Hänninen)
* Vesa Sytelä (rummut)

## Diskografia

* *[[The Official, The Original]]* (Beta, 1984)
Neuvostoliiton lippu

**Neuvostoliiton lippu** oli Neuvostoliiton tunnus vaakunan, moton ja hymnin ohella.

Huomionarvoista on, että mikäli lippu kuvattiin pystyasennossa, lipussa olevat sirppi, vasara ja punatähti olivat myös tällöin kuvattuna pystyasennossa vasemmasta yläkulmasta katsottuna. 

Huhtikuussa 2022 Venäjän kommunistinen puolue ehdotti duumalle, että Neuvostoliiton lippu korvaisi Venäjän lipun valtion lippuna. Perusteeksi mainittiin mm. se, että lippu oli puolueen mukaan "rauhan lippu", koska ne nostettiin Natsi-Saksan valtiopäivätalon katolle Berliinin valtauksen jälkeen.

## Käyttöönotto ja symbolismi
Lippu otettiin käyttöön joulukuussa 1922 ensimmäisessä Neuvostoliiton neuvostojen kokouksessa.

Lipun vasemmassa yläkulmassa sijaitsee keltainen, perinteinen kommunistien tunnus sirppi ja vasara, joista sirppi kuvaa maatyöläisiä eli talonpoikia, ja vasara tehdastyöläisiä. Tämän symbolin päällä on ontto, punainen keltareunainen tähti, joka on puna-armeijan symboli. Lippu on kauttaaltaan punainen, joka merkitsee vallankumouksellisuutta ja sosialismia.

Vuonna 1955 presidiumi päätti lipun ulkonäöstä. Päätöksen mukaan esim. lipun mittasuhteet olivat 1:2.

### Aiemmat versiot

Tiedosto:Flag of the Soviet Union (1923).svg|Käytössä 30. joulukuuta 1922 – 12. marraskuuta 1923.
Tiedosto:Flag of the Soviet Union (1924).svg|Käytössä 12. marraskuuta 1923 – 18. huhtikuuta 1924.
Tiedosto:Flag of the Soviet Union (1924-1936).svg|Käytössä 18. huhtikuuta 1924 – 5. joulukuuta 1936.
Tiedosto:Flag of the Soviet Union (1936-1955).svg|Käytössä 5. joulukuuta 1936 – 19. elokuuta 1955.
Tiedosto:Flag of the Soviet Union (1955-1980).svg|Käytössä 19. elokuuta 1955 – 15. elokuuta 1980.
Tiedosto:Flag of the Soviet Union.svg|Käytössä 15. elokuuta 1980 – 25. joulukuuta 1991.


## Vaikutus muihin lippuihin

Neuvostoliiton kaikilla 15 neuvostotasavallalla oli omat lippunsa, jotka pohjautuivat Neuvostoliiton valtionlippuun. 

Neuvostoliiton lippu poistui käytöstä vuonna 1991, kun Neuvostoliitto hajosi. Kaikki Neuvostoliitosta itsenäistyneet valtiot ottivat käyttöön omat lippunsa, jotka eivät pohjaudu neuvostovallan aikaiseen lippuun (poikkeuksena Valko-Venäjän nykyinen lippu). Nykyisin Neuvostoliiton lippu tunnetaan erityisesti sosialismin ja kommunismin tunnuksena. Kiinan kansantasavallan lippu pohjautuu Neuvostoliiton lippuun.

## Galleria

Tiedosto:Flag of the Soviet Union (vertical).svg|Lippu pystyasennossa
Tiedosto:Raising a flag over the Reichstag - Restoration.jpg|Voitonlippu Berliinin valtiopäivätalon katolla
Tiedosto:Generál s vlajkou v pozadí - panoramio.jpg|Neuvostoliiton lippu Valko-Venäjällä pidetyssä Voiton päivän paraatissa vuonna 2014


## Lähteet
Seksuaalinen tasa-arvo

**Seksuaalinen tasa-arvo** tarkoittaa ihmisten tasa-arvoa seksuaalisesta suuntautumisesta riippumatta. Näin ollen homo- ja heteroseksuaalit sekä muiden seksuaalisuuksien edustajat olisivat toisiinsa nähden tasa-arvoisia. Esimerkiksi parisuhteiden rekisteröinti ja (samaa sukupuolta olevien) avioliitot seksuaalisesta suuntautumisesta riippumatta kuuluu seksuaaliseen tasa-arvoon. Seksuaalinen tasa-arvo on kotoperäinen termi, kun taas maailmalla puhutaan HLB-ihmisten (homojen, lesbojen ja biseksuaalien) syrjinnästä ja ihmisoikeuksista.

Niin kutsuttu tasa-arvotyö maailmalla keskittyykin nimittelyn, kiusaamisen ja häirinnän sekä myös väkivaltaan sekä työmahdollisuuksien ja terveydenhuollon eväämisen ehkäisemiseen. HLB-ihmiset eivät saavuta tasa-arvoa siksi että he ovat jatkuvan hyökkäyksen kohteena eri puolilla maailmaa siksi mitä he ovat (ja mitä he eivät pysty muuttamaan). Seksuaalisen suuntautumisen vuoksi henkilölle saatetaan antaa potkut, häätää asunnosta tai kieltäytyä palvelemasta. Henkilö voi jäädä ilman tarvitsemiaan tavaroita ja palveluita.

Seksuaaliseen tasa-arvoon voi myös kuulua valinta sukupuolineutraalien termien käytöstä: esimerkiksi "muru", "kulta" tai "rakas" ovat sanoja joilla voidaan korvata heteronormatiivisia oletuksia poika-/tyttöystävistä, joita henkilöllä ei seksuaalisesta suuntautumisesta johtuen ole.

## Seksuaalinen tasa-arvo Suomessa

Homoseksuaalisuus poistui Suomessa rikoslaista 1971 ja tautiluokituksesta 1981. Vuodesta 1971 vuoteen 1999 rikoslaissa oli ns. kehotuskielto, joka kielsi julkisen kehottamisen samansukupuolisten väliseen haureuteen. Ketään ei kuitenkaan koskaan tuomittu lainkohdan perusteella. 

Vuonna 1995 Suomen rikoslakia uudistettaessa kiellettyjen syrjinnän perusteiden listaan lisättiin seksuaalinen suuntautuminen. Syrjinnän vastainen lainsäädäntö kieltää ihmisryhmään kohdistuvan herjauksen ja solvauksen sekä kiihottamisen sitä vastaan (RL 11:8), syrjinnän yleisöä palvelevan liikkeen tai ammatin harjoittamisesta, virantoimituksessa tai muussa julkisessa toiminnassa tai julkisten tilaisuuksien ja kokousten järjestämisessä (RL 11:9) sekä työnhakijaan tai työntekijään kohdistuvan syrjinnän (RL 47:3). Euroopan unionin Amsterdamin sopimuksessa vuodelta 1997 on kielletty syrjintä seksuaalisen suuntautumisen perusteella, ja sopimusta on tarkistettu vuonna 1999.

Käytännössä valtaväestölle on kuitenkin usein ominaista pitää yllä perinteistä käsitystä heteroseksuaalisuuden asemana ainoana luonnollisena seksuaalisuuden muotona, jolloin muihin suuntautumisiin kohdistuu kielteisyyttä. Erilaiset ennakkoluulot estävät lain hengen täydellistä toteutumista. Jossakin määrin tämä ilmenee myös hallinnossa, viranomaisten keskuudessa ja ammatillisessa toiminnassa terveydenhuollossa.

Sukupuolineutraali avioliittolaki astui Suomessa voimaan 1. maaliskuuta 2017. 

## Katso myös
* Heteroseksismi
* Homoseksuaalisuus ja uskonnot
* Sukupuolten tasa-arvo

## Lähteet

* 

### Viitteet
Bakteeriplankton

**Bakteeriplankton** tarkoittaa vedessä eläviä bakteereita, jotka eivät ole kiinnittyneet mihinkään. Toisin sanoen planktonisesti elävä organismi kelluu vesiympäristössä. Organismit kelluvat vedessä kaasuvesikkelien avulla. 

Planktonisesti elävien bakteereiden koko on pääasiassa 0,2–2,0 mikrometriä (µm), mutta joidenkin koko voi olla jopa 5 µm. Planktonisesti eläviä bakteereita on sekä merivedessä että makeissa vesissä. Bakteerisoluja on keskimäärin 1030 solua millilitrassa merivettä, kun taas järvissä ja muissa makeissa vesistöissä soluja on noin kymmenkertainen määrä. 

Bakteeriplankton voidaan jakaa yhteyttäviin syanobakteereihin ja toisenvaraisiin bakteereihin. 

Suurempi eläinplankton saalistaa bakteeriplanktonia ravinnokseen. Bakteeriplanktonin määrää ja koostumusta säätelevät myös virukset eli bakteriofagit sekä ympäristön olosuhteet, kuten lämpötila, hapen määrä, happamuus ja ravinteiden saanti.

## Lähteet

* 
* 
*
Eläinplankton

**Eläinplankton** on planktonin tyyppi. Eläinplanktonit ovat yksisoluisia protoktisteja tai pieniä monisoluisia eläimiä. Eläinplanktonit ovat kuluttajia ja syövät esimerkiksi kasviplanktonia.

## Eläinplankton järvissä
Hankajalkaiset (Copepoda) ja vesikirput (Cladocera) ovat yleisimpiä eläinplanktoneita boreaalisissa järvissä.

## Katso myös
*Kasviplankton
*Bakteeriplankton

## Lähteet

*
Kasviplankton

**Kasviplankton** on yhteyttämiskykyinen planktoneliö. Kasviplanktonit ovat merkittäviä hiilinieluja, hapen vapauttajia ja jokaisen vesistön ravintoketjun alku. Kasviplanktoneihin kuuluu syanobakteereja ja leviä. Kasviplanktonille on tärkeää, että se pysyy lähellä veden pintaa, jossa veden läpi vielä kulkeutuu riittävästi aurinkoenergiaa.

Kaikki kasviplanktonit kuuluvat mikroleviin. Mikrolevien luokitus muuttuu ja samoin niihin kuuluvat kasviplanktonlajit vaihtelevat luokituksen mukaan.

Kasviplanktoneihin kuuluu eliöitä muiden muassa seuraavista ryhmistä:
* Bacillariophyceae – piilevät
* Chlorophyceae – viherlevät
* Chrysophyceae – kultalevät
* Cryptophyceae – nielulevät
* Cyanophyceae – syanobakteerit eli sinilevät

## Katso myös
* Bakteeriplankton
* Eläinplankton

## Lähteet
*